深圳免費派國內電話卡包50GB數據可用3個月|免住址證明即睇點拎
深圳免費派國內電話卡包50GB數據可用3個月|免住址證明即睇點拎|早前Alipay HK、WeChat Pay HK和中國移動都大派大陸電話卡,反應十分熱烈。今次中國電信繼續向港人大派電話卡,延續福利!即睇換領地點時間啦!
中國電信早前與深圳商場合作,向港人派發免費電話卡,反應十分熱烈。今次中國電信延長派發時間及增設換領地點,一齊睇地點同換領時間啦!
換領詳情
今次活動寫明是「港人返深優惠」,電話卡換領無須住址證明,只須出示回鄉證即可換領含¥100儲值額的電話卡,可用作扣除¥29的月費,等於享有免費3個月的上網服務,每個月享有50GB數據用量,包括20GB通用數據及30GB定向數據,定向數據可以用於常用的大陸APP,例如抖音、愛奇藝等,不過要留意,曾開通過中國電信電話卡的客戶無法再次換領。
換領地點及時間
1. 深圳蘭亭國際名園商場
地址︰深圳羅湖蓮塘延芳路2號
換領位置:瑞幸咖啡旁邊的商場入口
換領日期:即日起至5月6日
換領時間:10:00-18:00
2. 福田領展中心城
地址︰深圳福田福華一路3號
換領位置:G層服務台旁
換領日期:即日起至5月31日
換領時間:11:00-20:00
消息來源:Facebook 深圳大灣區內吃喝玩樂開心分享區 (Cham Lau)